Kleboniškiai

Apie Kauno miesto dalį žr. Kleboniškis.

Kleboniškiai – gatvinis kaimas Radviliškio rajono savivaldybėje, 1 km į rytus nuo Pakalniškių, Daugyvenės kraštovaizdžio draustinyje, prie Daugyvenės upės. Pietuose eina plentas  Kaime yra 1989 m. įkurtas 18 ha užimantis kaimo buities muziejus. Stovi 1884 m. statytas Kleboniškių vėjo malūnas, vienas iš dviejų veikiančių Šiaulių krašte (kitas – Paežerių vėjo malūnas).

Kleboniškių kaimas apibūdinamas kaip vienas geriausiai išsilaikiusių vidurio Lietuvos gatvinių kaimų. Šiuo metu Kleboniškiuose suskaičiuojami 28 pastatai: 3 kaimo sodybos su 10 pastatų yra kaimo gyventojų nuosavybė, o visi likusieji priklauso kaimo buities muziejui.

Į muziejų po atviru dangumi iš apylinkių perkelti XIX–XX a. būdingi kaimų pastatai: gryčios, klėtys, pirtys, klojimai, daržinės. Šalia išlikusių dar gyvenamų Kleboniškių kaimo pastatų atkuriamos buvusios kaimo sodybos šiaudiniais stogais. Muziejaus pastatuose įrengtos ekspezicijos, kuriose atkuriama ūkininkų XIX a. pab. buitis, pateikiama didelė senovinės technikos kolekcija.

2010 m. Kleboniškių kaimo sodyba įtraukta į Kultūros vertybių sąrašą, jai suteiktas regioninio reikšmingumo lygmuo. Namas dviejų galų, statytas iš tašytų rąstų, šalia 1939 m. statyta daržinė ir kiti ūkiniai pastatai.

Etimologija 

Po 1554–1555 m. Šeduvos krašte įvykdytos valakų reformos kaimas priklausė vietos parapijos klebonui. Nuo to ir kilo kaimo vardas.

Gyventojai

Galerija

Šaltiniai

Nuorodos 
 Vėjo malūnas
 Kalvė
 Kleboniškių kaimo muziejus (kiemas)
 Kleboniškių kaimo muziejus (pirkia)
 Kleboniškių kaimo vėjo malūnas

Radviliškio rajono savivaldybės gyvenvietės
Lietuvos muziejai po atviru dangumi